Auksaspalvis fundulas
Auksaspalvis fundulas (Fundulus chrysotus) – fundulų (Fundulidae) šeimos žuvų rūšis. Kūnas iki 8,5 cm ilgio. Šiai rūšiai būdinga auksaspalvė dėmė ant žiaunadangčių, tuoj pat už akių; nuo dėmės kilo ir rūšies vardas, gr. chrysotus – auksinis. Žalsvą patinų kūną gausiai dengia maži rausvai rudi taškeliai; patelių spalvos blankesnės, tačiau joms būdinga daug blizgančių šviesių dėmelių. Egzistuoja ir žymiai retesnė melanistinė forma. Gyvena Šiaurės Amerikos pelkėse, mažuose ežeruose ir upeliuose. Daugiausia maitinasi vandeniniais bestuburiais. Laikomas akvariumuose.